Publication: Magyar Közlöny
Issue: MK-2009-129 (Year: 2009, Number: 129)
Era: 2004-2010
Section: Bizottsághoz az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.)
Paragraph Index: 2949

2. §-a szerinti hitelesítés céljából. Az aláírásgyûjtõ íven a következõ szerepelt: „Kezdeményezzük a vonatkozó jogszabályok módosítását úgy, hogy Magyarországon a paksi atomerõmû 100 kilométeres körzetén belül lévõ és késõbb létesülõ atomreaktorok együttes összteljesítménye ne haladhassa meg a 2 GW-ot.” Az Nsztv. 13. § (1) bekezdése értelmében a népszavazásra feltett kérdést úgy kell megfogalmazni, hogy arra egyértelmûen lehessen válaszolni. Az Országos Választási Bizottság megállapítja, hogy a jelen eljárásban tárgyalt aláírásgyûjtõ ív mintapéldányán szereplõ kérdés nem felel meg az egyértelmûség követelményének. A kezdeményezés alapvetõen feltételezi azt, hogy a választópolgárok az aláírásgyûjtés és a kérdésben tartott népszavazás alkalmakor pontosan tisztában vannak azzal, hogy jelenleg mennyi a paksi atomerõmû teljesítménye. A Paksi Atomerõmû Zrt. honlapjának adata szerint az atomerõmû névleges teljesítménye – az 1., 2., és 4. blokkokon végrehajtott teljesítménynövelés után – 1970 MW, azaz 1,97 GW. A testület álláspontja szerint a választópolgároktól nem várható el a paksi atomerõmûvel kapcsolatos valamennyi, így többek között a fenti információ pontos és naprakész ismerete sem. A kezdeményezés a Bizottság álláspontja szerint megtévesztõ is, mivel az szinte minden meglévõ és létesítendõ atomreaktor bõvítését és építését megtiltaná, tekintettel arra, hogy a paksi atomerõmû jelenlegi teljesítménye is megközelíti a 2 GW-ot. Tekintettel arra, hogy a kérdés az Nsztv. 10. § c) pontja alapján az egyértelmûség hiánya miatt nem felel meg a jogszabályban elõírt követelménynek az Országos Választási Bizottság az aláírásgyûjtõ ív mintapéldánya hitelesítésének megtagadásáról döntött. II. A határozat az Nsztv. 2. §-án, a 10. § c) pontján és a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/d0fa99052e6e31003d8839fc39b481bccd961c4c/dokumentumok/2c2583f0fce15c279fef7864d0c59c76cbffad00/letoltes